Rangsang Tuban (Hanacaraka)/Kaca 79


Alihaksara
/kaca 079/

kawimba ; saya eram malih ; dené  salebeting guwa kados kaswargan ;  saged paḍang ; kados kapaḍangan ing diwangkara ;  boten sumerep ; bilih sampun wontĕn pinten pinten bolongan margi angin abekta pepadang saking jawi ; 
raden udakawimba lajĕng lumebet ḍateng kaḍaton dumugi kori ageng kendel aningali rerangganing kori ;  tutuping kori ; gemblengan salaka peṭak ; tinatah ing kenaka angrawit ; 
tebenging kori wontĕn seseratanipun budakala mungel: sang prabu kalaparḍa ; iya sang kalawerdati ; gegunungan ; utawa ratuné  para diyu raseksa kang aḍeḍangka saubenging guwa guwa sarta gunung gunung talatah ing nuswa jawa ;  kang angrenggani sarta akaḍaton ing tirtakanḍas:
raden udakawimba ; sawek sumerep yen punika kaḍaton ing tirtatkanḍas ;  ing galih ; radi ajrih bilih taksih raksasanipun ;  nanging ing serat pepakem cariyos ,purwa ; prabu kalaparḍa sampun tumpes sawadyabalanipun kala anduta dewi erawati ; déning wasi jaladara sarta raden pamade ; 
amargi saking nyenyedipun ; boten wontĕn sabawa kamireng ;  nelakaken ; suwengipun kaḍaton ;  

jv Basa Jawa (Javanese)
Rangsang Tuban